Ekonome optimisties oor land se groei | Maroela Media
Die verrassing in Suid-Afrika se ekonomiese groeikoers in die vierde kwartaal van 2017, wat die BBP-syfer vir die jaar gerugsteun het, hou belangrike voordele vir die land in.
Só sê dr. Azar Jammine, hoofekonoom by Econometrix. Die ekonomie het in 2017 met 1,3% gegroei wat markverwagtinge oortref het. Dit het in die vierde kwartaal met 3,1% uitgebrei.
Jammine meen dat die syfer die land op verskeie maniere gaan bevoordeel. Vir eers kan dit beleggersvertroue in die land 'n hupstoot gee.
Buitelandse beleggers sal volgens hom met nuwe oë na die land kyk. Die land is verlede jaar afgegradeer weens 'n tegniese resessie en die beleidsrigting van die Zuma-regering.
Jammine meen egter dat die positiewe syfer ook graderingsmaatskappye nou tevrede sal stel. Hy voeg by dat die BBP-syfer die land 'n blaaskans gegee het.
"Die graderingsmaatskappye sal nou kyk hoe ekonomiese ontwikkelinge in die land ontvou. Die groot kwessie nou is om die ekonomie reg te ruk."
Volgens Jammine is regeringsbeleid ook verander wat 'n meer sakevriendelike benadering insluit.
Hy het egter kommer uitgespreek dat die syfers nie voldoende is om werkskepping te help nie. Dit is 'n saak wat die regering, sakelui en arbeid sal moet aanpak.
"Dit is tans die grootste sosio-maatskaplike probleem in die land. Veral jong mense wat werk soek, moet gehelp word."
Jammine sê ook dat staatseffekte by die nuus sal baat omdat die land se staatskuld-verhouding teenoor BBP-gegewens gedaal het. Dit kan veral buitelandse beleggers se belangstelling wek.
Elize Kruger, senior ekonoom by NKC Economists, sê intussen dat die regering waarskynlik sy groeikoers vir vanjaar hoër sal moet aanpas. Sy meen dat die Nasionale Tesourie se beraming tans te konserwatief is.
Ekonome is egter versigtig oor die uitwerking wat die regering se plan met onteiening van grond sonder vergoeding op die ekonomie sal hê. Volgens ekonome kan dit een struikelblok vir die ekonomie wees.
Nedcon sê ondanks die hoër BBP-groei en vooruitsigte vir positiewe ekonomiese groei, is ekonomiese aktiwiteit tans relatief swak en nie op 'n vlak waar dit inflasie kan aanblaas nie.
Die ekonomiese eenheid sê plaaslike ekonomiese gegewens toon dat vervaardigingsgegewens en inflasie steeds laag is en waarskynlik 'n rentekoersverlaging sal steun. Die groep is van mening dat 'n rentekoersverlaging waarskynlik ekonomiese groei 'n hupstoot sal gee.
Ai! Leef mnr Jammine dan so in "cloud cuckoo land" dat hy werklik "positiewe ekonomiese beleid" raaksien in die onteiening van alle eiendom (nie alleen grond nie) sonder vergoeding?
Artikel 25 an die Grondwet wat die regerende party wil wysig praat van eiendom soos jou huis, jou spaargeld, jou besigheid, jou beleggings – alles wat eiendom is
"niks fout hiér nie dames en here. Als in die haak. Voor die wind. Piekfyn piekfyn"
Paai die perd anders skop hy, of hoe?
Goeie aarde shame .. ek dink dit is maar om te verhoed dat almal hulle geld landuit vat. Dit word kunsmatig aan die gang gehou dat almal nie vlug en hulle geld uit SA neem nie. Ek kan nie DINK dat die ekonomie gaan groei in'n land waar die massas reeds grond begin beset het en dit net gaan toeneem nie. Dit is tans nog teenstrydig met die grondwet maar in Augustus gaan dit wettig raak om iemand anders se grond/huis/eiendom te vat sonder vergoeding en daar is NIKS wat jy daaraan gaan kan doen nie, en daar gaan ook… Lees meer »
Weet nie waar is die vooruitgang nie. Vanoggend verneem daar is geen bank wat meer lenings gee vir grond of huise nie. Daar is niemand wat belangstel om enige vaste bate te koop nie. Daar gaan n algehele ineenstorting wees.
Dis anti-propaganda…..niks gaan ooit verkeerd onder 'kommunistiese ' bewind nie ……(want demokrasie bestaan nie in die land nie)……….jy mag nie eens daarna verwys nie……mense is al in 'strafkampe' geboender daaoor.